**D i s p o z i ț i a**

**nr. 103 din 29 martie 2023**

# privind promovarea în gradul profesional imediat superior a

# domnului ȘURUBARU BOGDAN-GHEORGHE

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 12995/28.03.2023 prin care se propune spre aprobare promovarea domnului ȘURUBARU BOGDAN-GHEORGHE, în funcţia contractuală de execuție de inspector de specialitate, gradul profesional I la Compartimentul Administrare și Funcționare din cadrul Direcției de Administrare și Exploatare a Stadionului „Cluj Arena” începând cu data de 01.04.2023, ca urmare a promovării examenului în gradul profesional imediat superior;

Luând în considerare Procesul Verbal nr. 12971/28.03.2023 privind desfășurarea examenului din data de 24.03.2023 pentru promovarea în funcția de inspector de specialitate, gradul I la Compartimentul Administrare și Funcționare din cadrul Direcției de Administrare și Exploatare a Stadionului „Cluj Arena”;

În conformitate cu prevederile:

* art. 190 alin.(3), alin. (4), art. 191 alin. (1) lit. a) şi alin. (2) lit. b), art. 538, art. 552 alin. (1) și art. 554 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 67 alin. (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 159, art. 162 alin. (3), art. 269-275 din Legea 53/2003 - Codul muncii republicată, cu modificările şi completările ulterioare;
* art. 11, art. 37, art. 39 și art. 4 alin. (1) din Anexa VIII Cap. II. A. Salarizarea personalului contractual din administraţia publică centrală de specialitate, servicii deconcentrate ale ministerelor şi ale altor organe centrale de specialitate, prefecturi, consilii judeţene, municipii, administraţia publică locală - consilii, primării şi servicii publice din subordinea acestora, I. Reglementări specifice personalului încadrat pe bază de contract individual de muncă - personal contractual din administraţia publică, din Legea–cadru nr. 153/2017privind salarizarea personalului plătit din fonduri publice, cu modificările și completările ulterioare;
* art. 97 din Hotărârea de Guvern nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
* Hotărârea Consiliului Județean Cluj nr. 169/26.07.2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj, cu modificările și completările ulterioare;
* art. 1 alin. (1) și art. 2 din Hotărârea Guvernului nr. 935/2019 pentru stabilirea salariului de bază minim brut pe ţară garantat în plată;
* art. 1 alin. (1) din Hotărârea Consiliului Județean Cluj nr. 240/21.12.2022 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia pentru anul 2023;

În temeiul competențelor stabilite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1.** Domnul ȘURUBARU BOGDAN-GHEORGHE promovează în funcţia contractuală de execuție de Inspector de specialitate, gradul I, gradaţia 1, la Compartimentul Administrare și Funcționare din cadrul Direcției de Administrare și Exploatare a Stadionului „Cluj Arena” începând cu data de 01.04.2023, având următoarea încadrare și salarizare:

- funcţia contractuală de execuție........................................................Inspector de specialitate;

- încadrarea (gradul/gradaţie)……………....................................................I/ 1;

- salariul de bază brut…………….…....................................................................\_\_\_\_\_\_ lei;

- alte sporuri…….……................................................................................................\_\_\_\_\_\_lei;

- salariul lunar brut..............................................................................................\_\_\_\_\_\_ lei;

**Art. 2.** Fișa de post aferentă funcției contractuale de execuție de inspector de specialitate, gradul profesional I de laCompartimentul Administrare și Funcționare din cadrul Direcției de Administrare și Exploatare a Stadionului „Cluj Arena” se modifică și se completează cu noi atribuții.

**Art. 3. (1)** Împotriva prezentei dispoziții se poate depune contestație la sediul Consiliului Județean Cluj, în termen de 20 de zile calendaristice de la data comunicării acesteia.

**(2)** Împotriva modului de soluţionare a contestaţiei persoana nemulţumită se poate adresa Tribunalului Cluj – Secția mixtă de contencios administrativ și fiscal, de conflicte de muncă și asigurări sociale, în termen de 30 de zile calendaristice de la data comunicării soluţionării contestaţiei.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica domnului ȘURUBARU BOGDAN-GHEORGHE,prezenta dispoziție.

 **CONTRASEMNEAZĂ:**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**